เจาะกลยุทธ์ประจำวันนี้ เน้น “Selective Buy” 18 หุ้นเด็ดเน้นปัจจัยหนุน
เจาะกลยุทธ์ประจำวันนี้ โบรกฯเน้น “Selective Buy” 18 หุ้นเด็ดเน้นปัจจัยหนุน
4 พ.ค. 2561

บล.กรุงศรี ระบุในบทวิเคราะห์ (4 พ.ค.61) ประเมินว่า SET มีแนวโน้มผันผวนในกรอบ 1,790 – 1,800 จุด เนื่องจากมีปัจจัยบวก/ลบคละเคล้าโดยภาวะตลาดยังคงได้แรงหนุนจากราคาน้ำมันที่ดีดตัวขึ้นจากความกังวลสหรัฐฯอาจถอนตัวออกจากข้อตกลงนิวเคลียร์ที่ทำไว้กับอิหร่านในวันที่ 12 พ.ค. ซึ่งจะปูทางให้สหรัฐคว่ำบาตรอิหร่านรอบใหม่และกระทบต่อ Supply น้ำมันตลาดโลก ประกอบกับแรงซื้อดักงบไตรมาส 1/61 ของบริษัทฯที่กำลังทยอยประกาศจนถึง 15 พ.ค.61
อย่างไรก็ตามตลาดมีความกังวลต่อข้อพิพาทนโยบายการค้าระหว่างสหรัฐกับจีน ประกอบกับ FED ส่งสัญญาณขึ้นอัตราดอกเบี้ยในเดือนมิ.ย.ส่งผลให้ Fund Flow มีแนวโน้มไหลออกต่อเนื่อง ซึ่งเป็นแรงกดดันต่อภาวะตลาดหุ้นให้มีความผันผวนต่อไป
 
กลยุทธ์การลงทุนวันนี้ : Selective Buy    
– กลุ่มเดินเรือ (PSL ,TTA) ค่าระวางพุ่งขึ้นล่าสุด 1,376 จุด + PSL ประกาศงบ Q1/18 เติบโต
– กลุ่มพลังงานและปิโตรฯ ( PTT ,IRPC ,PTTGC , IVL ) ราคาน้ำมันทรงตัวสูงและคาดงบไตรมาส 1/61 เติบโต
– BANPU ,LANNA ราคาถ่านหินทรงตัวระดับสูงล่าสุด 100 US/Tons
– กลุ่มที่คาดว่ากำไรไตรมาส 1/61 เติบโต MTC ,BCH ,BDMS ,BGRIM, BPP ,TPIPP ,TVO ,PLANB, GCAP ,AAV
 
 